stanford-oval/wikipedia huggingface dataset:
גנב עירוני

| --- | --- |

כרזת הסרט בישראל
 מבוסס על:  Prince of Thieves 
 בימוי:  בן אפלק
 הופק בידי:  גרהם קינג, בזיל איבניק 
 תסריט:  פיטר קרייג, בן אפלק 
 עריכה:  דילן טישארנור
 שחקנים ראשיים:  בן אפלק   ג'ון האם   רבקה הול   ג'רמי רנר   בלייק לייבלי
 מוזיקה:  הארי גרגסון ויליאמס, דייוויד באקלי 
 צילום:  רוברט אלסוויט
 מדינה:  ארצות הברית 
 חברת הפקה:  האחים וורנר, סרטי GK, אולפני לג'נדרי, Warner Bros. Pictures 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 17 בספטמבר 2010   ישראל 7 באוקטובר 2010
 משך הקרנה:  125 דקות
 משך הקרנה של גרסה מורחבת:  153 דקות
 שפת הסרט:  אנגלית
 סוגה:  סרט שוד, סרט דרמה, מותחן פשע 
 תקציב:  $37,000,000
 הכנסות:  $154,000,010
 הכנסות באתר מוג'ו:   town10
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 www.warnerbros.com/town
 דף הסרט ב־IMDb
 
גנב עירוני (באנגלית: The Town) הוא סרט פשע אמריקאי משנת 2010, שנכתב ובוים על ידי בן אפלק. הסרט הוא עיבוד קולנועי מחודש לרומן שכתב צ'אק הוגאן בשם "נסיך הגנבים". בסרט מככבים בן אפלק בתפקיד דאג מקריי, ג'ון האם, רבקה הול, ג'רמי רנר ובלייק לייוולי. הסרט שיצא לאקרנים בארצות הברית ב-17 בספטמבר 2010, ובישראל ב-7 באוקטובר, זכה לתשבחות מצד המבקרים, ונכנס מיידית לראש רשימות שוברי הקופות בארצות הברית עם הכנסות של 23 מיליון דולר בסוף השבוע הראשון להקרנתו.
עלילה

חבורה של ילידי צ'ארלסטאון, פרבר של בוסטון מסצ'וסטס, מתכננת שוד בנק בעיר קיימברידג'. את החבורה מרכיבים דאג מקריי (בן אפלק), ג'יימס "ג'אם" קופלין (ג'רמי רנר), אלברט מגלוואן (ג'ורג' קרול) ודזמונד אלדן. במהלך השוד הם חוטפים את מנהלת הבנק, קלייר קאייסי (רבקה הול), ולאחר שחרורה דאג מתמנה לעקוב אחריה. השניים מתחברים ובמהלך שיחה דאג מגלה לה שאימו עזבה אותו כשהוא היה ילד. בינתיים, סוכן ה-FBI, אדם פרולי (ג'ון האם), מגלה את אחריותם של הקבוצה על שוד הבנק. בנוסף, הוא מגלה שמי שמפעיל אותם הוא פרג'י (פיט פוסלתווייט). לאחר מכן, הקבוצה מבצעת שוד בנק נוסף שבו היא כמעט נתפסת.
לאחר שדאג חוזר מביקור אביו בכלא, ג'אם מציע לו עבודה חדשה שהוא מסרב להיענות לה. אך פרג'י מאיים על חייה של קלייר ומכריח את דאג לקחת חלק בשוד. דאג וג'אם נכנסים לפנוויי פארק במדי שוטרים ושודדים את חדר הכספות, הם חוברים לחבריהם שממתינים באמבולנס. סוכני ה-FBI מקיפים את הפארק בעקבות מידע שניתן להם מאחותו של ג'אם, כריסטה (בלייק לייוולי). ג'אם נלחץ ומתחיל לירות וכך הוא חושף את מיקומם. במהלך קרב היריות נהרגים ג'יימס ואלברט, דאג וג'אם מצליחים לשרוד כשהם מחופשים לשוטרים, אך הם נאלצים להיפרד. לאחר שהסוכן פרולי מגלה שהשוד בוצע על ידי שודדים מחופשים לשוטרים, הוא מאתר את ג'אם ברחוב ובקרב יריות שמתפתח ג'אם נהרג.
דאג חוזר לפרג'י ומחסל אותו. הוא מתקשר לקלייר והיא מודיעה לו באמצעות קוד שסוכני ה-FBI נמצאים בביתה. דאג בורח מבוסטון לפלורידה, לא לפני שהוא מותיר תיק עמוס בכסף לקלייר ומנדרינה, כרמז לעיר Tangerine באורנג' קאונטי שבמדינת פלורידה, ממנה באה אימו של דאג ואליה הוא בורח.
שחקנים

בן אפלק - דאג מקריי
ג'ון האם - אדם פרולי
רבקה הול - קלייר קאייסי
ג'רמי רנר - ג'יימס "ג'אם" קופלין
בלייק לייבלי - כריסטה קופלין
כריס קופר - סטפן מקריי
ג'ורג' קרול - אלברט מגלוואן
טיטוס וליבר - דינו סיאמפו
פיט פוסלתווייט - פרג'י
ביקורות והכנסות

הסרט זכה בעיקר לביקורות חיוביות. לפי האתר "Rotten Tomatoes", כ- 94% ממבקרי הקולנוע בארצות הברית נתנו לסרט ציון חיובי בהתבסס על 191 ביקורות. הסרט יצא לאור בפסטיבל הסרטים של ונציה. יתר על כן, בסוף השבוע הראשון לצאתו של הסרט הוא הכניס כ-23.8 מיליון דולר, מה שמיקם אותו כסרט המכניס ביותר בשבוע זה. נכון ל-5 בדצמבר 2010 הסרט הכניס כ-91,735,513 דולר בארצות הברית וכ-51,333,497 דולר ברחבי העולם.
הערות שוליים

↑  http://www.rottentomatoes.com/m/the_town/
| --- | --- |
בקרת זהויות :  LCCN: no2013066243  MusicBrainz release group: 0d365729-d286-41d4-8267-be77b913382f   WorldCat (עם LCCN): no2013-066243
דויד מורה

דויד מורה פריירה דה סילבה (בפורטוגזית: David Moura Pereira da Silva; נולד ב-24 באוגוסט 1987) הוא ג'ודוקא ברזילאי המתחרה בקטגוריית המשקל הכבד (מעל 100 ק"ג).
בשנת 2015 מורה התחרה במשחקים הפאן-אמריקאיים שנערכו בטורונטו וזכה במדליית הזהב כאשר ניצח בגמר את פרדי פיגרואה מאקוודור.
בשנת 2017 התחרה באליפות העולם שנערכה בבודפשט וזכה בשתי מדליות כסף. בקטגוריות המשקל שלו זכה בכסף לאחר שברבע הגמר ניצח בניקוד יוקו את ניידנגין טובשינבאייר המונגולי, בחצי הגמר ניצח באיפון את בארנה בור ההונגרי דקה וארבעים שניות לסוף הקרב ובגמר הפסיד באיפון לטדי רינר הצרפתי לאחר שהקרב נכנס לניקוד זהב. באותה אליפות זכה במדליית כסף עם נבחרתו בקטגוריית הנבחרות המעורבות כאשר הפסידו בגמר לנבחרת יפן.
הערות שוליים

↑  פרופיל באתר איגוד הג'ודו הברזילאי
דנאיתיים

| דנאיתיים |
| --- | --- |
 זכר של דנאית הדורה מראה את כיס הפרומון שלו ואת האיבר דמוי המברשת בקרלה, הודו
מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פרפראים
תת־סדרה:: Glossata
משפחה:: נימפיתיים
תת־משפחה:: דנאיתיים
שם מדעי
 Danainae ‏בואדובל, 1833

דָּנָאִיתִּיים (שם מדעי: Danainae) היא תת-משפחה של פרפרים ממשפחת הנימפיתיים, המונה כ־300 מינים החיים בעיקר באזורים טרופיים.
הטקסון סווג ב-1833 על ידי בואדיוול כמשפחה (Danaidae) של פרפרים. אולם הסווג שונה והיא מוגדרת היום כתת-משפחה במשפחת הנימפתיים. תפוצתם ברחבי עולם אולם באמריקה יש רק ארבעה מינים (בהם דנאית מלכותית) ובאירופה רק שני מינים. תפוצת רוב המינים באפריקה, אסיה ואוסטרליה.
בישראל מין אחד בלבד והוא דנאית הדורה.
ד'תק"ם

ד'תק"ם (4540)  היא שנה עברית  אשר  החלה ביום א' בתשרי, אור ל-16 בספטמבר 779 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 780. שנה מסוג הכז, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דגל אריזונה

| --- | --- |

 סוג הדגל:   דגל מדיני ואזרחי
 יחס אורך/גובה:  2:3
 הונף לראשונה:  1910
 קבלת מעמד רשמי:  17 בפברואר 1917
 מוטיבים עיצוביים:  כוכב ו-13 פסים אדומים וצהובים אל רקע כחול
 שם המעצב:  קולונל צ'ארלס וו. האריס
דגל מדינת אריזונה (באנגלית: flag of arizona) מורכב מ-13 פסים של אדום וצהוב (צבעי דגל ספרד) בחלק העליון, אשר מייצגים את 13 המושבות המקוריות, וכמו כן את השקיעות האגדיות של אריזונה. באמצע הדגל ישנו כוכב נחושת גדול, אשר מציין את תעשיית כריית הנחושת באריזונה. צבעו של החלק התחתון כחול כדגל ארצות הברית.
הדגל אומץ ב־17 בפברואר 1917. הוא עוצב על ידי קולונל צ'ארלס וו. האריס.
דגל אקדיה

| --- | --- |

 הונף לראשונה:  15 באוגוסט 1884
 מוטיבים עיצוביים:  טריקולור כחול-לבן-אדום, כוכב צהוב מטען מוטען בקנטון
 שם המעצב:  מרסל פרנסיס ריצ'רד
דגל אקדיה אומץ ב-15 באוגוסט 1884 בעיצומה של האספה האקדית הלאומית השנייה אשר נערכה במיסקוצ'ה, אי הנסיך אדוארד בהשתתפות של 5,000 אקדים מרחבי הפרובינציות הקנדיות: אי הנסיך אדוארד, ניו ברנזוויק ונובה סקוטיה.
הדגל עוצב בידי מרסל-פרנסואה רישאר, כומר מסן לואי דה קנט והוא כולל את דגל צרפת - מולדתם של האקדיים וכוכב זהוב - סימלה של סטלה מאריס - אחד האספקטים של הבתולה הקדושה המשמשת כפטרוניתם של תושבי האזור.
דגל אראגון

| --- | --- |

 סוג הדגל:   דגל מדיני ואזרחי
 יחס אורך/גובה:  2:3
 קבלת מעמד רשמי:  16 באפריל 1984
 מוטיבים עיצוביים:  שדה, סמל אראגון 
 דגלים היסטוריים   :     דגל ממלכת אראגון 1035–1715
 
דגל אראגון הוא דגלה של הקהילה האוטונומית הספרדית אראגון. עיצובו של הדגל הוא דגל צהוב עליו ארבעה פסים אדומים אופקיים, כדגלה של קטלוניה, מוטען בסמל הקהילה. העיצוב נשען על סמלם ההרלדי המסורתי של מלכי אראגון, המוטות של אראגון, עיצוב לו שותפים דגלי שלושה  קהילות אוטונומיות נוספות.
הדגל מתוקנן תחת סעיף 3 לחוק האוטונומיה אשר קובע כי דגלה המסורתי של הממלכה הוא דגלה של הקהילה. הדגל הוכר חוקית ב-16 באפריל 1984.
דויד ילינק

| --- | --- |

 לידה:  7 בספטמבר 1990 (בן 34) ברנו, צ'כוסלובקיה 
 עמדה:  קלע
 גובה:  1.96 מטרים
 דראפט:  לא נבחר, 2012
 
דויד ילינק (נולד ב-7 בספטמבר 1990) הוא כדורסלן צ'כי המשחק בעמדת הרכז. משחק כיום בקבוצת הכדורסל מורבנק אנדורה מליגת העל הספרדית בכדורסל. גובהו 1.96 מטרים.
קריירה

דויד ילינק נולד למשפחת כדורסלן צ'כי יוזף ילינק. ילינק החל את דרכו ככדורסלן בקבוצת BBK Ives Brno מהרפובליקה הצ'כית. במהלך עונת 2006–2007 עבר לקבוצה הספרדית חובנטוד בדאלונה. בקיץ 2012 עבר לקבוצה הטורקית אולין אדירנה, אך בינואר 2013 עזב אותה וחזר לספרד, שם החל לשחק בקבוצה קאחה לבורל ויטוריה מליגת העל הספרדית והיורוליג. בקיץ 2014 עבר לשחק בקבוצה הרוסית קרסניה קריליה סמרה, ולאחר חצי שנה עזב לקבוצה הטורקית אושק ספורטיף. בקיץ 2015 עבר לקבוצה הפולנית ק.ק. וולוצ'לווק (KK Włocławek), ולאחר שנה חזר לספרד והחל לשחק במורנבק אנדורה.
דויד ילינק היה חבר הנבחרת צ'כיה לנוער בגילאים שונים. במסגרת הנבחרת הבוגרת הוא שיחק ביורובסקט 2013 ויורובסקט 2015.
דייוויד הייד פירס

| --- | --- |

 לידה:  3 באפריל 1959 (בן 65) סרטוגה ספרינגס, ארצות הברית 
 מדינה:  ארצות הברית 
 תקופת הפעילות:  מ-1982 
 מקום לימודים:  אוניברסיטת ייל  Saratoga Springs High School  סילימן קולג' 
 בן או בת זוג:  Brian Hargrove (2008–?) 
 פרסים והוקרה:  פרס איזבל סטיבנסון (2010)  פרס אמי לשחקן המשנה הטוב ביותר בסדרה קומית (1998)  פרס אמי לשחקן המשנה הטוב ביותר בסדרה קומית (1999)  פרס אמי לשחקן המשנה הטוב ביותר בסדרה קומית (1995)  פרס טוני לשחקן הטוב ביותר במחזמר (2007)  פרס אמי לשחקן המשנה הטוב ביותר בסדרה קומית (2004) 
 פרופיל ב-IMDb
 
דייוויד הייד פירס (באנגלית: David Hyde Pierce; נולד ב-3 באפריל 1959) הוא שחקן קולנוע וטלוויזיה אמריקאי זוכה פרס טוני ופרס אמי, אשר ידוע במיוחד בגילום דמותו של ד"ר ניילס קריין בסדרה "פרייז'ר".
ביוגרפיה

פירס, יליד ניו יורק, למד באוניברסיטת ייל.
קריירה

תפקידו החשוב הראשון היה בסדרה "בכוחות הקיימים" קומדיה פוליטית אמריקנית פרי יצירתם של מרתה קאופמן ודייוויד קריין. בנוסף, הוא שיחק בסרטים רבים כגון: "נדודי שינה בסיאטל", "אהבה ממבט שלישי", "גדולה מהחיים" ו"ניקסון" ותרם את קולו למספר סרטי הנפשה, ביניהם "אוסמוזיס ג'ונס".
בשנת 2022 החל לגלם את הדיפלומט פול קושינג צ'יילד (אנ') ובעלה של השפית ג'וליה צ'יילד בסדרה "ג'וליה" (אנ'); דרמה קומית תקופתית של רשת HBO Max. הסדרה בוטלה לאחר שתי עונות בשנת 2023.
בשנת 2024 השתתף בסרט האימה העל-טבעי "דיבוק על הסט" (אנ').
דייוויד הייווד

| --- | --- |

הייווד בינואר 2003
 לידה:  5 ביולי 1982 (בן 42) אוגוסטה, ארצות הברית 
 מוקד פעילות:  אוגוסטה, ג'ורג'יה, ארצות הברית
 תקופת הפעילות:  מ-2006
 מקום לימודים:  אוניברסיטת ג'ורג'יה, תיכון לייקסייד, Terry College of Business 
 עיסוק:  זמר, כותב שירים.
 סוגה:  קאנטרי
 כלי נגינה:  גיטרה, פסנתר וקולות רקע.
 חברת תקליטים:  Capitol Nashville
 שיתופי פעולה בולטים:  ליידי אנטבלום
 פרופיל ב-IMDb
 
דייוויד "דייב" הייווד (באנגלית: David Wesley Haywood;‏ נולד ב-5 ביולי 1982) הוא זמר ופזמונאי קאנטרי אמריקאי החבר בהרכב המוזיקלי ליידי אנטבלום בו הוא מנגן בפסנתר, גיטרה ומנדולינה וגם שר קולות רקע.
ביוגרפיה

הייווד נולד באוגוסטה שבג'ורג'יה. אביו של הייווד, ואן, הוא רופא שיניים אשר פיתח שיטת להלבנת שיניים ואמו, אנג'י, היא מורה. שניהם מעורבים במוזיקה, בכנסייתם.
אמו של הייווד לימדה אותו לנגן בפסנתר ואילו אביו לימד אותו לנגן בגיטרה. במהלך ילדותו נהג הייווד לשיר ולנגן בכלים שונים יחד עם הוריו. בנוסף, הייווד היה חבר בלהקה המתודיסטית "לאב אולטימייטד" ואף שימש כראש שלה במהלך שנתו האחרונה בתיכון.
הייווד ומשפחתו התגוררו בצ'אפל היל שבצפון קרוליינה למשך עשור כאשר אביו לימד רפואת שיניים באוניברסיטה במקום. בשנת 1993, שבה משפחתו לאוגוסטה. הייווד פגש לראשונה את צ'ארלס קלי בחטיבת הביניים באוונס, ג'ורג'יה כאשר היה חבר בלהקת ג'אז יחד עם אחיו, ג'וש קלי. הייווד השלים את לימודיו בשנת 2000. את לימודיו באוניברסיטת ג'ורג'יה השלים בשנת 2004. את להקת הקאנטרי ליידי אנטבלום ייסד בשנת 2006 בנאשוויל, טנסי יחד עם צ'ארלס קלי והילרי סקוט.
ליידי אנטבלום

בשנת 2005, נפגש הייווד עם קלי, חבר חטיבת הביניים שלו, במשך כל סוף שבוע באטלנטה ג'ורג'יה כדי לכתוב שירים ביחד. לבסוף, קלי הצליח לשכנע את הייווד לעבור לנאשוויל בשנת 2006 במטרה לעבוד ביחד מוזיקלית, וכן, במטרה לעזור לקלי להתפרסם כזמר סולו מצליח. הייווד התפטר מעבודתו שבאטלנטה, ועבר לנאשוויל במטרה להתמקד במוזיקה באופן מלא. מעט לאחר מכן, פגש הייווד את הילרי סקוט בבר והיא זיהתה אותו מעמוד המייספייס של חברו קלי, אותו הוא יצר. הייווד הזמין אותה להפוך לשותפה בכתיבת שירים יחד איתו ועם קלי, דבר אשר הוביל להקמת הלהקה. הייווד שימש כאמרגן הלהקה משך הזמן שהופיעו בכל מקום אשר יכלו במטרה להתפרסם. הוא גם פתח את אתר האינטרנט הראשון של הלהקה.
ליידי אנטבלום עשו את פריצתם בשנת 2007 כאשר השתתפו כאורחים ווקאליים בסינגל של ג'ים בריקמן, ,"Never Alone". בשני באוקטובר, 2007 הם שחררו את הסינגל "Love Don't Live Here". הסינגל התברג במקום השלישי במצעד שירי הקאנטרי של הבילבורד. אלבום הבכורה שלהם, ליידי אנטבלום, שוחרר ב-15 באפריל 2008. כבר בשבוע בראשון לצאתו התברג האלבום במקום הראשון בטבלת אלבומי הקאנטרי של המגזין בילבורד. הם שחררו את הסינגל השני שלהם, "Lookin' for a Good Time", ביוני 2008 והוא התברג במקום ה11 במצעד שירי הקאנטרי של המגזין בילבורד.
ליידי אנטבלום שחררו את הסינגל הרביעי שלהם "Need You Now" באוגוסט 2009 והוא שימש כשיר הנושא לאלבומם "ליידי אנטבלום". השיר התברג במקום הראשון במצעד שירי הקאנטרי של המגזין בילבורד, והוא שהה במקום זה במשך חמישה שבועות. הסינגל החמישי שלהם,"American Honey", שוחרר ב-11 בינואר 2010 והתברג במקום הראשון במצעד גם כן.
הסינגל השישי שלהם, "Our Kind of Love", שוחרר במאי 2010 והפך לסינגל הרביעי שלהם שהתברג במקום הראשון במצעד הבילבורד. לעומת זאת, הסינגל השביעי שלהם "Hello World" דורג לאחר יציאתו במקום השישי בלבד.
במאי 2011 הם שחררו את הסינגל השמיני שלהם,"Just A Kiss" שהוא הסינגל הראשון מתוך האלבום "Own The Night". הסינגל עשה היסטוריה כאשר דורג במקום השביעי בדירוג השירים הוט בילבורד וכאשר מכר מעל 211,000 עותקים דיגיטליים בשבוע הראשון ליציאתו. הסינגל "Just A Kiss" הוא הסינגל החמישי שלהם שדורג במקום הראשון במצעד שירי הקאנטרי של המגזין בילבורד.
בספטמבר 2011 הם שחררו את האלבום השלישי שלהם Own the Night.
חיים אישיים

ב-19 בדצמבר 2011 התארס דייוויד עם קלי קשילואה לאחר 7 חודשי זוגיות אף שהם הכירו זה את זה חמש שנים לפני. דייוויד וקלי התחתנו ב-14 באפריל 2012 בנאשוויל, טנסי.
דגל אקסטרמדורה

| --- | --- |

 סוג הדגל:   דגל מדיני ואזרחי
 יחס אורך/גובה:  2:3
 קבלת מעמד רשמי:  26 בפברואר 1983
 מוטיבים עיצוביים:  טריקולור אופקי ירוק, לבן ושחור מוטען בסמל הקהילה
דגל אקסטרמדורה (ספרדית: Bandera de Extremadura) הוא דגלה של הקהילה הספרדית אקסטרמדורה. עיצובו של הדגל הוא עיצוב טריקולור אופקי של ירוק, לבן ושחור מוטען בסמל הקהילה בשליש הדגל לכיוונו של התורן.
לצבעי הדגל אין פירוש רשמי אולם נהוג כי הצבע הירוק נלקח מן הצבעים של מסדר אלקנטרה ההיסטורי אשר מקום מושבו היה באזור עד למאה ה-19; הצבע הלבן מסמל את אלפונסו התשיעי, מלך לאון אשר כבש את האזור מידי המורים; והצבע השחור מסמל את הטאיפה של בדחוס אשר שכנה באזור דרום ספרד ופורטוגל במאה ה-11.
דב בר מלכין

| --- | --- |
אין תמונה חופשית
 לידה:  24 במאי 1901 מינסק, האימפריה הרוסית 
 פטירה:  12 בפברואר 1966 (בגיל 64) חיפה, ישראל 
 מדינה:  ישראל 
 שפות היצירה:  עברית, יידיש 
 צאצאים:  יעקב מלכין 
 
דב בר מלכין (24 במאי 1901, מינסק – 12 בפברואר 1966, חיפה) היה סופר עברי ויידי, מבקר תיאטרון, עיתונאי ומסאי, מתרגם ועורך.
ביוגרפיה

מלכין נולד בשנת 1901 בעיר מינסק שברוסיה הלבנה. התחנך חינוך מסורתי יהודי, למד בישיבות, אך הניח את העולם הדתי מאחוריו ויצא ללימודים חילוניים באוניברסיטאות חרקוב וסנט פטרבורג. עם פרוץ מלחמת העולם הראשונה שב למינסק ובסופה יצא לוורשה והיה פעיל בתנועות הנוער של צעירי ציון, פועלי ציון והבונד. הוא החל לכתוב בעיתונות היהודית היידית מגיל צעיר, וכתב בנושאי תרבות ספרות תיאטרון ואמנות. הוא גם החל את הכתיבה בעברית בעודו בפולין, ואף פרסם מדבריו ביומון "דבר" בארץ ישראל.
בשנת 1934 עלה לארץ ישראל. בארץ הצטרף דווקא לעיתונאים שפרסמו ביומון "משמר", שהפך בשנת 1943 ל"על המשמר". הוא כתב בעיקר בנושאי תרבות ואמנות אך השתתף גם בפולמוסים מענייני היום. בארץ החל גם לתרגם. עיקר תרגומיו לעברית היה מהיידיש וכן תרגם מעט מגרמנית ורוסית. ענף חשוב בתרגומיו היה תרגומים מעברית ליידיש. כך למשל תרגם את סיפורי יוסף חיים ברנר ליידיש. כתב גם בכתבי העת לאמנות ותרם לביקורת האמנותית.
עוד בפולין יצא שמו כמרצה מעולה והוא היה יוצא למסעות הרצאות ממושכים. גם בארץ יצא לו שם של מרצה מאוד מבוקש והוא היה, בין השאר, מרצה נודד בקיבוצים ובמושבים במשך שנים רבות. עשה רבות לקירוב העברית אל היידיש ולקירוב היידיש אל העברית, בעיקר לאחר השואה.
בנו היה פרופ' יעקב מלכין ונכדו הוא פרופ' עירד מלכין.
ספריו ותרגומיו

האוניברסלי בשלום-עליכם, 1970
ילדים ואנשים, לקט פירקי סיפרות, 1965
ראליזם והומור, מבוא לשלום עליכם, 1966
בין סער לסער, מספרות אידיש בתפוצות, 1943
יוסף אופטושו, אנשים וחוצות, מיידיש, 1945
ליב אוליצקי, דודיה נפח, מיידיש, 1968
יוסף אופטושו, דרי מטה, מיידיש, 1946
גיאורג ברנדס, הכנסת הרומנטית בצרפת, מגרמנית, 1958
דוד ברגלסון, כתבי דוד ברגלסון, מיידיש, 1962
גיאורגי פלכנוב, המאטריאליזם ההיסטורי ומתנגדיו, מרוסית, 1950
משה גלזר, מתוך השמות של הקלויז הישן, מיידיש, 1965
גיאורג ברנדס, ראשי הזרמים בספרות המאה התשע עשרה, מגרמנית, 1941
רפאל מאהלר, תולדות היהודים בפולין, עד המאה ה-19, כלכלה, חברה, המצב, מיידיש בשיתוף אביגדור המאירי, 1946
ספרים בעריכתו

אריה מרזר, דמויות מתמול, 15 רקועי כסף ונחושת, 1956
קרלו דונידה, מלחין שיר זמר בפרוטותיים, בתוך אלבום תווים, 1954
הערות שוליים

↑  י. ח. בילצקי, בין סער לסער, משמר, 3 בספטמבר 1943.
| --- | --- |
בקרת זהויות :  NLI: 987007305722605171  PLWABN: 9810688057405606  GND: 1070023000  ISNI: 0000 0000 6694 2587  LCCN: no95016170  NTA: 299295826  VIAF: 29114766   WorldCat (עם VIAF): 29114766 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
דויד מונטלאונה

| --- | --- |
אין תמונה חופשית
 לידה:  1974 (בן 50 בערך) פוטנצה, איטליה 
 תחום יצירה:  אמנות חזותית 
 davidemonteleone.com
 
דוידה מונטלאונה (באיטלקית: Davide Monteleone;‏ נולד בשנת 1974) הוא אמן חזותי איטלקי הפועל בתחום הצילום התיעודי. הוא זכה שלוש פעמים בפרסים מטעם World Press Photo.
ביוגרפיה

דוידה מונטלאונה נולד בפוטנצה בשנת 1974. הוא למד הנדסה אך עזב את הלימודים ונסע ללמוד צילום בארצות הברית ובבריטניה. בשנת 2000 הוא התחיל לעבוד כצלם לעיתונות איטלקית ובינלאומית. בשנת 2001 הוא נסע לרוסיה ונותר שם מספר שנים. הוא חזר לרוסיה מספר פעמים בהמשך. בעבודות שלו ניתן להבחין בהתעניינות שמדינות שקמו לאחר התפרקות ברית המועצות.
דוידה מונטלאונה הציג את עבודותיו במספר תערוכות לרבות במרכז נובל לשלום באוסלו, גלריה סאצ'י בלונדון ותערוכות נוספות בפריז ורומא. בשנת 2013 הוא פרסם ספר צילומים שנעשו בצ'צ'ניה. בשנת 2017 דוידה מונטלאונה הציג ברומא תערוכה משותפת עם דנילה טקצ'נקו.
הוא זכה מספר פעמים ב-World Press Photo - בשנים 2007, 2009 ו-2011.
דגל ארבע הפרובינציות

| --- | --- |

 סוג הדגל:   עיצוב שהיה בשימוש בעבר, אך כיום לא בשימוש
 מוטיבים עיצוביים:  ארבעה רבעים (בכיוון השעון):  שדה כחול מוטען בשלושה כתרים זהובים  מחולק בניצב - לבן מוטען בחצי עיט וכחול מוטען ביד האוחזת חרב בצבעים טבעיים.  שדה ירוק מוטען בנבל זהב עם מיתרים כסופים  שדה זהב, צלב ישר אדום, מוטען במגן לבן ובתוכו היד האדומה של אלסטר
דגל ארבע הפרובינציות (באנגלית: Four Provinces Flag) הוא דגל המשלב את דגלי ארבע פרובינציות אירלנד ההיסטוריות, לנסטר, אלסטר, מנסטר, וקונכט. הדגל משמש כייצוגם של ארבע הפרובינציות באירועי ספורט ואירועים נוספים.
דב בר-ניר

דב בר-ניר (3 בדצמבר 1911 – 7 במאי 2000) היה פובליציסט ואיש ציבור ישראלי, כיהן כחבר הכנסת מטעם מפ"ם בכנסת הראשונה.
ביוגרפיה

נולד בשם ברנארד זילברשץ בשנת 1911 בבריסל שבבלגיה. בנעוריו היה ממייסדי תנועת "השומר הצעיר" במדינה. למד מדעי החברה באוניברסיטת שטרסבורג, ולאחר מכן עלה לארץ ישראל, בשנת 1932.
בשנים 1932–1956 היה בר-ניר חבר קיבוץ עין החורש, והחל בפעילות ציבורית במפלגת השומר הצעיר ובליגה הסוציאליסטית ומאוחר יותר במפ"ם. בין תפקידיו באותה תקופה: מזכיר מפלגת פועלים השומר הצעיר (1946–1948), חבר הכנסת הראשונה (1949–1951) ומזכיר מרכז מפ"ם (1951–1953). לאחר מכן, בשנים 1957–1960, היה מזכיר הברית העולמית של מפ"ם.
במהלך כהונתו בכנסת, ממנה פרש מרצונו, היה חבר ועדת הכנסת וועדת החוקה, חוק ומשפט.
היה עיתונאי במקצועו ובעל דוקטורט. במשך שנים רבות כתב ביקורת תיאטרון והיה בעל טור פובליציסטי בעיתון על המשמר.
בשנת 1968 הצטרף לתנועה לשלום וביטחון, שהייתה תנועה פוליטית מהראשונות שקראו לנסיגה מהשטחים ולהכרה בזכות ההגדרה העצמית של העם הפלסטיני ולהקמת ישות פלסטינית עצמאית לצד ישראל. התנועה הוקמה על ידי קבוצת מרצים באוניברסיטאות ופעילים ממפלגות השמאל ועמד בראשה פרופ' יהושע אריאלי.
זכה בפרס סוקולוב לעיתונאות (פרס כבוד) בשנת 1993.
מפרסומיו > ספרים

זרמים באמנות המודרנית (1954).
מז'בוטינסקי עד בגין - דיוקנה של תנועה (1982).
Le politicide: Un homme de gauche israélien répond à la gauche internationale פוטיסיליד - סוציאליסט ישראלי עונה לסוציאליסט מחו"ל (בצרפתית, 1970).
העימות:בן-גוריון והרוויזיוניזם (1987).
דעות עושות דרכן (1996).
מפרסומיו > ממאמריו

דב בר-ניר, החומה ופריצתה, על המשמר, 23 באוקטובר 1959
דב בר-ניר, קומדיות מאלפות, על המשמר, 20 בדצמבר 1963
דב בר-ניר, תיאטרון אכזר - ויקטור ב"אהל", על המשמר, 14 באוגוסט 1964
דב בר-ניר, "הוא הלך בשדות", על המשמר, 9 בספטמבר 1966
דב בר-ניר, הרהורים על השלום, על המשמר, 14 ביולי 1967
הערות שוליים

↑  הוועדה המדינית של מפ"ם תדון היום בעמדה כלפי "התנועה לשלום ובטחון", דבר, 21 באפריל 1971
↑  התנועה לשלום וביטחון מרחיבה פעולותיה, דבר, 3 בינואר 1969
↑  קוראים למנוע התנחלות בחברון, דבר, 26 במרץ 1970
↑  אשר מניב, להפעיל עליהם "לחץ", מעריב, 24 בדצמבר 1982
↑  ספר ישראלי מכוון לשמאל האירופי, מעריב, 30 באוקטובר 1970
| חברי הכנסת הראשונה |
| --- | --- | --- |
| מפא"י | דוד בן-גוריון • משה שרת • אליעזר קפלן • (דוד רמז) • יוסף שפרינצק* • גולדה מאיר • יצחק בן-צבי • זלמן שזר • דב יוסף • חיים בן אשר • אברהם הרצפלד • עדה מימון • שלמה לביא • שמואל דיין • יוסף ברץ • יחיאל דובדבני • בבה אידלסון • פרץ נפתלי • פנחס לבון • זלמן ארן • בן-ציון דינור • אליהו הכרמלי • נטע הרפז • (יהודית שמחוני) • (אבא חושי) • יזהר סמילנסקי • ראובן שרי • יונה כסה • אפרים תבורי • (יוסף מיכאל לם) • (אריה שפטל) • (אברהם טביב) • צבי יהודה • עקיבא גוברין • יוסף אפרתי • אריה בהיר • חסיה דרורי • אליעזר ליבנה • דוד הכהן • ישראל גורי • עמי אסף • מאיר ארגוב • דבורה נצר • שרגא גורן • השל פרומקין • דוד בר-רב-האי • (יצחק קנב) • (הרצל ברגר) • (ז'ניה טברסקי) • (ישראל ישעיהו-שרעבי) • (ברוך אזניה) • (מנחם כהן) • (רפאל בש) |  |
| מפ"ם | (יצחק טבנקין) • מאיר יערי • יעקב חזן • נחום ניר-רפאלקס • אהרן ציזלינג • מרדכי בנטוב • ישראל גלילי • יעקב ריפתין • משה סנה • ברל רפטור • אליעזר פרי • משה ארם • חנה למדן • חנן רובין • ישראל בר-יהודה • מנחם בדר • פייגה אילנית • יצחק בן-אהרן • (דב בר-ניר) • (מנחם רצון) • (דוד ליבשיץ) |  |
| החזית הדתית המאוחדת | יהודה לייב פישמן מימון • יצחק מאיר לוין • חיים משה שפירא • משה אונא • בנימין מינץ • דוד צבי פנקס • מאיר דוד לוונשטיין • זרח ורהפטיג • אליהו-משה גנחובסקי • קלמן כהנא • מרדכי נורוק • יוסף בורג • אהרן-יעקב גרינברג • אברהם יהודה גולדראט • אברהם-חיים שאג • (משה קלמר) • (אליהו מזור) |  |
| תנועת החירות | מנחם בגין • אורי צבי גרינברג • יעקב מרידור • אריה בן-אליעזר • אברהם רקנאטי • יוחנן בדר • הלל קוק • חיים לנדאו • שמואל מרלין • חיים כהן-מגורי • אליהו לנקין • שמואל כץ • ערי ז'בוטינסקי • אסתר רזיאל-נאור |  |
| הציונים הכלליים | פרץ ברנשטיין • ישראל רוקח • שושנה פרסיץ • יוסף ספיר • יעקב קליבנוב • יעקב גיל • יוסף סרלין |  |
| המפלגה הפרוגרסיבית | פנחס רוזן • אברהם גרנות • אידוב כהן • יזהר הררי • ישעיהו פורדר |  |
| ספרדים ועדות מזרח | בכור-שלום שטרית • אליהו אלישר • אברהם אלמליח • משה בן-עמי |  |
| מק"י | שמואל מיקוניס • תופיק טובי • אליעזר פרמינגר • מאיר וילנר |  |
| הרשימה הדמוקרטית של נצרת | סיף א-דין א-זועבי, אמין-סלים ג'רג'ורה |  |
| מפלגת הלוחמים | נתן ילין-מור |  |
| ויצו | רחל כהן-כגן |  |
| התאחדות התימנים בישראל | זכריה גלוסקא |  |
בסוגריים - כהונה חלקית, * יו"ר הכנסת
| --- | --- |
בקרת זהויות :  NLI: 987007258099905171  BnF: cb17724288h (data)  GND: 115303932X  ISNI: 0000 0000 7854 4930  LCCN: n82245484  SUDOC: 110526074  VIAF: 97420079   WorldCat (עם VIAF): 97420079
דב בער מבוליחוב

דב בער בירקנטל (ברזובר) מבולחוב (1723–1805) היה סוחר ולמדן יהודי מגליציה של המאה ה-18, הידוע בעיקר בזכות ספר זיכרונותיו, שהוא בעל ערך היסטורי ותיעודי רב.
ביוגרפיה

דב בער מבולחוב היה סוחר יין. הוא היה גם למדן שנמשך גם להשכלה ולחכמות חיצוניות (לפני חדירת תנועת ההשכלה לאזורו). לצד עיסוקו המסחרי, היה גם שתדלן יהודי, שכן היו לו ידיעות בשפות לא יהודיות: הוא שלט היטב בשפה הפולנית, אך ידע משהו גם בלטינית, צרפתית וגרמנית. כך למשל, שימש מתורגמן לעברית בעת הפולמוס מול הפרנקיסטים בקתדרלה של לבוב בשנת 1759.
לצד המסחר ביין, סחר גם בדגים מלוחים, בבשמים ובשעווה, וממשלח יד זה התפרנסו הוא ובני משפחתו. (הוא נתאלמן מאשתו השנייה בשנת 1793). דב בער ייבא יינות מהונגריה לבולחוב – שם היה הבסיס הלוגיסטי – ומשם ללבוב, שם ניהל את עסקיו בשותפות עם סוחר ארמני.